Tanpa kanyana, sinambi ngangkat tangane, Gogor kasil ngetokake glathi kang diumpetake ana gigire. Glathi banjur kabalangake marang pulisi ing ngarepe. Kahanan dadi rame. Para durjana nyoba nglawan. Gogor lan Cakil pilih nrejang pulisi banjur mlayu. Tanpa rasa wedi wong loro mau mlumpat ing jurang kang ora adoh saka kono. Sakwetara pulisi padha ngoyak playune Gogor lan Cakil ing satengahe alas kang peteng mau. Nanging durjana loro kang wis apal dalan lan panggonan kuwi kasil ucul, lunga saparan-paran.